**FoilChat** oli suomalainen viestintäsovellus älypuhelimille ja työpöytäkoneille. Se oli saatavilla Androidille, iOS:lle sekä verkkoselaimille. FoilChatin käyttäjät saattoivat lähettää toisilleen viestejä, kuvia, videoita, tarroja ja tiedostoja. Sovellus tarjosi myös mahdollisuuden käydä salattuja ääni- ja videopuheluita. FoilChatin viestit olivat salattuja päästä päähän hyödyntämällä RSA ja AES-256 -salausteknologioita. Sovelluksen historia päättyi sitä kehittäneen yhtiön jouduttua konkurssiin talvella 2020.

Historia
--------

Foilchatin entinen teknologiajohtaja Eero Vainionpää on kertonut ohjelman kehittämisen lähteneen ideasta noudattaa Yhdysvalloissa käytettävää *Safe Harbor* -säädöstä. Näin palveluntarjoajat eivät näe mitä salattua tietoa lähetetään sovelluksen sisällä.*lähde?*

Sovelluksen Android- ja iOS-versiot julkaistiin vuoden 2016 aikana.

Toukokuussa 2019 FoilChat lakkasi toimimasta ilman mitään ennakkovaroitusta. Yhtiön vastuuhenkilöt poistettiin kaupparekisteristä ja yrityksen puhelinnumerot lakkasivat toimimasta. Vainionpää kertoi Twitterissä jättäneensä yrityksen saman vuoden huhtikuun alussa. Tivin uutisen mukaan yrityksellä on "yli 10 000 euroa maksamatonta verovelkaa, sekä maksuhäiriömerkintä, jonka mukaan Työllisyysrahasto perii siltä lähes 15 000 euron saatavaa."

Kaupparekisteritietojen mukaan Länsi-Uudenmaan käräjäoikeus asetti Foilchat oy:n konkurssiin 12.3.2020.

Kritiikki
---------

Toukokuussa 2018 sovellus sai kritiikkiä siinä olevasta ominaisuudesta, joka mahdollistaa ulkopuolisten pääsyn asiakkaiden nimi- ja sähköpostitietoihin. Suomen Kuvalehdessä julkaistun artikkelin mukaan "Yritys ei ole teetättänyt palvelulleen virallista tietoturva-auditointia". Samoihin aikoihin tietoturvakonsultti Harry Sintonen löysi sovelluksesta tietoturva-aukon, joka mahdollisti sähköpostivarmistuksen ohittamisen rekisteröityessä. Aukkoa hyväksikäyttämällä palveluun oli mahdollista rekisteröityä esimerkiksi toisen henkilön sähköpostiosoitteella.

Lähteet
-------

1. ↑  Pauli Reinikainen: Suomalainen pikaviestipalvelu haastaa Whatsappin: Tarjoaa porkkanan tietosuoja-asetuksesta huolestuneelle *Yrittajat.fi*.  15.3.2018. Viitattu 28.9.2018.
2. ↑  Kim Dotcom innoitti tietoturvabisnekseen - Foilchat on salattu pikaviestijärjestelmä yrityksille *www.kauppalehti.fi*.  10.1.2018. Viitattu 29.9.2018.
3. ↑  Tuomas Linnake: Suomalaisesta WhatsApp-vaihtoehdosta nousi tietoturvakohu – "emme ehkä miettineet loppuun asti" *Ilta-Sanomat*.  13.5.2018. Viitattu 28.9.2018.
4. ↑  Foilchat - Android developer info on AppBrain *www.appbrain.com*.  Arkistoitu 28.9.2018. Viitattu 28.9.2018. (englanniksi)
5. ↑  ‎FoilChat messenger *App Store*. Viitattu 28.9.2018.
6. ↑  Eero Vainionpää: En ole enää 1.4 jälkeen ollut foilchat oy:n palveluksessa. *@VainionpaaEero*.  2019T0.11. Viitattu 24.5.2019.
7. ↑  Suvi Korhonen: Suomalainen miljoona-startup teki katoamistempun – puhelinnumero ei toimi, velkojia kolkuttaa ovella *Tivi*. Viitattu 24.5.2019.
8. ↑  Milka Valtaen: Suomalaisfirma kehuu luoneensa huipputurvallisen viestipalvelun: vuotaa käyttäjätietoja kenen tahansa saataville - Suomenkuvalehti.fi *Suomenkuvalehti.fi*.  10.5.2018. Viitattu 28.9.2018.
9. ↑  Harry Sintonen: foilChat sign up email PIN confirmation bypass *sintonen.fi*.  24.5.2018. Viitattu 29.9.2018.

Aiheesta muualla
----------------

* Foilchat.com -kotisivut (Arkistoitu – Internet Archive)